ai4bharat/Pralekha huggingface dataset:
आरोग्य आणि कुटुंब कल्याण मंत्रालय
राज्ये / केंद्रशासित प्रदेशांकडील कोविड -19 प्रतिबंधक लसींबाबत अद्ययावत माहिती
राज्ये / केंद्रशासित प्रदेशांना 106.79 कोटींपेक्षा अधिक मात्रा पुरविण्यात आल्या
राज्ये / केंद्रशासित प्रदेशांकडे अजूनही 12 कोटींपेक्षा अधिक शिल्लक मात्रा उपलब्ध
नवी दिल्ली, 24 ऑक्टोबर 2021
देशभरातल्या कोविड–19 प्रतिबंधक लसीकरण अभियानाचा वेग आणि व्याप्ती वाढविण्यासाठी केंद्र सरकार वचनबद्ध आहे. कोविड – 19 प्रतिबंधक लसीकरणाच्या नव्या टप्प्याला 21 जून 2021 पासून सुरूवात झाली. अधिक लसींच्या उपलब्धतेच्या माध्यमातून लसीकरणाला गती दिली आहे. राज्ये आणि केंद्रशासित प्रदेशांना लसींच्या या उपलब्धतेची पूर्वसूचना दिली आहे. राज्ये आणि केंद्रशासित प्रदेशांना लसींची पुरवठा साखळी सुरळीत राखता येईल.
देशव्यापी लसीकरण अभियानाअंतर्गत राज्ये आणि केंद्रशासित प्रदेशांना कोविड प्रतिबंधक लसीच्या मोफत मात्रा देत केंद्र सरकार सहकार्य करीत आहे. केंद्र सरकार कोविड -19 प्रतिबंधक लसीकरणाच्या नव्या टप्प्यात देशातील लस उत्पादकांकडून 75 % लसींची खरेदी करेल, राज्ये आणि केंद्रशासित प्रदेशांना त्याचा  पुरवठा केला जाईल.
|
|
VACCINE DOSES
|
|

|
|
SUPPLIED
|
|
1,06,79,93,365
|
|
BALANCE AVAILABLE
|
|
12,02,30,859
केंद्र सरकारने आतापर्यंत 106.79 कोटींपेक्षा जास्त  लसींच्या मात्रा राज्ये / केंद्रशासित प्रदेशांना मोफत आणि थेट राज्याद्वारे खरेदी प्रक्रियेच्या अर्थात सर्व स्रोतांच्या माध्यमातून उपलब्ध केल्या आहेत.
राज्ये आणि केंद्रशासित प्रदेशांकडे 12 कोटी  न वापरलेल्या मात्रा अजूनही शिल्लक आहेत.
MaheshC/SeemaS/DY
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 135
संरक्षण मंत्रालय
राष्ट्रपतींनी विंग कमांडर वरूण सिंह  फ्लाइंग  यांना शौर्य चक्र प्रदान केले
विंग कमांडर वरुण सिंग  फ्लाइंग  लाइट कॉम्बॅट एअरक्राफ्ट  स्क्वाड्रनमध्ये पायलट आहेत .
12 ऑक्टोबर 20 रोजी, फ्लाइट कंट्रोल सिस्टीम  आणि प्रेशरायझेशन सिस्टीम  मध्ये मोठ्या सुधारणा केल्यानंतर, ते मुख्य तळापासून दूर LCA मध्ये प्रणालीच्या चाचणीसाठी उड्डाण करत होते.
उड्डाणा दरम्यान, कॉकपिट दाब उच्च उंचीवर अयशस्वी ठरला. त्यांनी ते योग्यरित्या ओळखले आणि लँडिंगसाठी कमी उंचीवरून उतरण्यास सुरुवात केली. उतरताना, फ्लाइट कंट्रोल सिस्टीममध्ये बिघाड झाला आणि यामुळे विमानाचे नियंत्रण पूर्णपणे निसटले. हे अभूतपूर्व आपत्तीजनक अपयश होते जे कधीही घडले नव्हते. साधारण स्थितीत उंचीचा वेगाने तोटा होत विमान वर खाली हेलकावे घेत असल्याने परिस्थिती नियंत्रणाबाहेर जात होती . अत्यंत जीवघेण्या परिस्थितीत अत्यंत शारीरिक आणि मानसिक तणावात असूनही, त्यांनी अनुकरणीय संयम दाखवला, आणि विमानाचे नियंत्रण पुन्हा मिळवले, ज्यातून उल्लेखनीय उड्डाण कौशल्य दिसून आले. त्यानंतर लगेचच सुमारे 10 हजार फुटांवर, विमानाने अनियंत्रित पिचिंगसह संपूर्ण नियंत्रण गमावले. अशा परिस्थितीत, वैमानिकाला विमानातून बाहेर पडण्याचे स्वातंत्र्य होते. स्वतःच्या जीवाला असलेल्या संभाव्य धोक्याचा सामना करत त्यांनी लढाऊ विमाने सुरक्षितपणे उतरवताना विलक्षण धैर्य आणि कौशल्य दाखवले. त्यांनी कर्तव्याच्या पलीकडे जात जोखीम घेत विमान उतरवले. यामुळे स्वदेशी बनावटीच्या लढाऊ विमानातील दोषांचे अचूक विश्लेषण करणे शक्य झाले आणि पुनरावृत्ती झाल्यास प्रतिबंधात्मक उपाय करता आले. त्यांच्या उच्च व्यावसायिकता , संयम आणि त्वरित निर्णय घेण्यामुळे, त्यांच्या जीवाला धोका असतानाही, त्यांनी केवळ लाइट कॉम्बॅट एअरक्राफ्ट एलसीएचे नुकसान टाळले नाही, तर जमिनीवरील नागरी मालमत्ता आणि लोकसंख्येचे देखील रक्षण केले.
या अपवादात्मक शौर्याबद्दल विंग कमांडर वरूण सिंह यांना शौर्य चक्र प्रदान करण्यात आले आहे.
भारतीय निवडणूक आयोग
लोकसभा निवडणूक 2019- मतदारांची आकडेवारी
नवी दिल्ली, 12 मार्च 2019
‘स्पेशल समरी रिव्हिजन रोल 2019’ म्हणजेच विशेष सारांश सुधारणा सूची 2019 च्या अंतिम प्रकाशनाच्या वेळी देशातल्या मतदारांची आकडेवारी याप्रमाणे आहे:- 2019 च्या मतदार यादीत आत्तापर्यंत 897811627 इतके एकूण मतदार आहेत. राज्य आणि केंद्रशासित प्रदेशात सर्वसाधारण 896076899 मतदार, 4563905 दिव्यांग मतदार, 71735 प्रवासी भारतीय मतदार आहेत. तर 1662993 सेवा मतदार आहेत. राज्य आणि केंद्रशासित प्रदेशात 1035919 मतदान केंद्र आहेत.
महाराष्ट्रात 95473 मतदान केंद्र आहेत. राज्यात एकूण 87330228 मतदार असून यात 45702373 पुरुष मतदारांचा तर 41625769 महिला मतदारांसह इतर वर्गातल्या मतदारांचा समावेश आहे.
Data Sheet attached.
B.Gokhale/N.Chitale/P.Malandkar
(Visitor Counter : 250
उपराष्ट्रपती कार्यालय
उपराष्ट्रपतींनी प्रत्येकाला पर्यावरणाचे रक्षण करण्याच्या चळवळीत योद्धा बनण्याचे आवाहन केले
प्रदूषण कायद्याचे उल्लंघन करणाऱ्यांवर कठोर कारवाईची आवश्यकता
नायडू यांनी हवामानाच्या संकटाशी संबंधित वाढत्या प्रतिकूल हवामानविषयक घटनांबद्दल चिंता व्यक्त केली
नवी दिल्ली, 16 जुलै 2021
नायडू यांनी हैदराबाद येथील स्वर्ण भारत ट्रस्टमध्ये प्रशिक्षणार्थींशी संवाद साधला. उपराष्ट्रपती एम. वेंकैया नायडू म्हणाले की, जगाला भेडसावत असलेल्या हवामान विषयक संकटाच्या पार्श्वभूमीवर पर्यावरणाचे रक्षण करण्यासाठी प्रत्येकाने या चळवळीत योद्धा बनायला हवे.
प्रदूषण कायद्याचे उल्लंघन करणाऱ्यांवर कठोर कारवाई करण्याची आणि ‘पोल्यूटर पेज’ तत्त्वाची काटेकोरपणे अंमलबजावणी करण्यावर विचार करण्याची गरजही त्यांनी व्यक्त केली.
हिमाचल प्रदेशात अलिकडेच आलेला पूर, उत्तराखंडमधील भूस्खलन आणि कॅनडा आणि अमेरिकेत उष्णतेची लाट यासारख्या आपत्ती अधोरेखित करताना ते म्हणाले की, जागतिक तापमानवाढ आणि हवामान बदलांमुळे हवामानाच्या तीव्र घटनांची वारंवारता वाढल्याची ही उदाहरणे आहेत.
नायडू यांनी उत्तर प्रदेश, राजस्थान आणि मध्य प्रदेशात नुकत्याच वीज पडून झालेल्या मृत्यूबाबत चिंता व्यक्त केली. ते म्हणाले की वीज पडण्याच्या वाढलेल्या घटना  वैज्ञानिकांनी हवामान संकटाशी जोडल्या आहेत.
स्वर्ण भारत ट्रस्ट, हैदराबाद येथे प्रशिक्षणार्थींशी संवाद साधताना उपराष्ट्रपती म्हणाले की या चिंताजनक घटनांच्या पार्श्वभूमीवर सर्वांच्या कल्याणासाठी निसर्गाशी समरसतेने सहकार्य करून पर्यावरणाचे रक्षण करणे आवश्यक आहे.
त्यांनी पॅरिस हवामान कराराबाबत भारताची वचनबद्धता, आंतरराष्ट्रीय सौर आघाडी बनवण्यातील पुढाकाराचा उल्लेख केला. आणि हवामानातील बदल कमी करण्याच्या दृष्टीने जागतिक स्तरावर आणखी प्रयत्न करण्याचे आवाहन केले.
पर्यावरण आणि आरोग्य कसे एकमेकांत गुंफले आहेत हे उपराष्ट्रपतींनी अधोरेखित केले. “अभ्यासातून असे दिसून आले आहे की निसर्गात वेळ घालवल्याने रक्तदाब कमी होतो, तणाव कमी होतो आणि भावनिक स्वास्थ्य वृद्धिंगत होते.
ट्रस्टमधील तरुण प्रशिक्षणार्थीांशी बोलताना नायडू यांनी मुलांमध्ये मायोपियाच्या वाढत्या संख्येविषयी चिंता व्यक्त केली. त्यांनी एल व्ही प्रसाद नेत्र संस्थामधील तज्ञांशी केलेल्या चर्चेचा संदर्भ दिला. तज्ञांच्या मते 2050 पर्यंत देशातील शहरी भागात राहणाऱ्या 64 दशलक्ष मुलांना मायोपिया होण्याची शक्यता आहे, अशी माहिती त्यांनी दिली.
प्रशिक्षणार्थींना संबोधित करताना, नायडू यांनी सुचवले की चौथ्या औद्योगिक क्रांतीच्या संदर्भात नवीन रोजगार बाजारात कौशल्य विकास आणि कौशल्य अद्ययावतीकरण आवश्यक आहे. नवे शिक्षण धोरण अर्थशास्त्रातील या उदयोन्मुख मागण्यांच्या अनुषंगाने असल्याचे त्यांनी नमूद केले आणि उद्योगांना युवकांना प्रशिक्षण देण्यासाठी आणि त्यांचे कौशल्य वाढवण्यासाठी सरकारच्या सहकार्याने काम करण्याचे आवाहन केले.
एलव्ही प्रसाद आय संस्थेचे संस्थापक जी.एन. राव, एलव्ही प्रसाद आय संस्थेचे ज्येष्ठ नेत्र रोग विशेषज्ञ डॉ. प्रशांत गर्ग, स्वर्ण भारत ट्रस्टचे अध्यक्ष चिगुरुपती कृष्ण प्रसाद, मल्लरेड्डी शैक्षणिक संस्थांचे कोषाध्यक्ष भद्ररेड्डी, स्वर्ण भारत ट्रस्टमध्ये प्रशिक्षण घेत असलेले विद्यार्थी आणि इतर या कार्यक्रमास उपस्थित होते.
U.Ujgare/S.Kane/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 185
PIB Headquarters
पत्र सूचना कार्यालयाचे कोविड-19 संबंधित बातमीपत्र
|
|
- 97.79 Cr. vaccine doses have been administered so far under Nationwide Vaccination Drive
- 13,596 new cases in the last 24 hours; lowest in 230 days
- Recovery Rate currently at 98.12%; Highest since March 2020
- 19,582 recoveries in the last 24 hours increases Total Recoveries to 3,34,39,331
- Active cases account for less than 1% of total cases, currently at 0.56%; Lowest since March 2020
- India's Active caseload stands at 1,89,694; lowest in 221 days
- Weekly Positivity Rate  less than 3% for last 115 days
- Daily positivity rate  less than 3% for last 49 days
- 59.19 cr Total Tests conducted so far
#Unite2FightCorona
#IndiaFightsCorona
नवी दिल्ली/मुंबई, 18 ऑक्टोबर 2021
आरोग्य मंत्रालयाची कोविड-19 घडामोडींवरील माहिती
आज सकाळी 7 वाजेपर्यंत प्राप्त झालेल्या तात्पुरत्या अहवालातील आकडेवारीनुसार, गेल्या 24 तासांत, लसींच्या 12,05,162 मात्रा देण्यात आल्यामुळे, भारताच्या कोविड-19 प्रतिबंधक लसीकरण मोहिमेत देण्यात आलेल्या कोविड प्रतिबंधक लसीच्या मात्रांच्या एकूण संख्येने 97.79 कोटी मात्रांचा  टप्पा पार केला आहे. देशभरात 96,88,300 सत्रांच्या आयोजनातून हे लसीकरण साध्य करण्यात आले आहे.
गेल्या 24 तासांत 19,582 रुग्ण कोविड आजारातून बरे झाल्यामुळे देशात  आतापर्यंत कोविड-19 आजारातून पूर्णपणे बऱ्या झालेल्या रुग्णांची संख्या 3,34,39,331 झाली आहे. परिणामी, सध्या देशातील रोगमुक्ती दर 98.12% आहे. मार्च 2020 पासून आतापर्यंतच्या कालावधीतील हा उच्चांकी रोगमुक्ती दर आहे.
केंद्र सरकार तसेच राज्ये आणि केंद्रशासित प्रदेश सरकारे यांच्या शाश्वत आणि सहयोगात्मक प्रयत्नांमुळे, गेले सलग 113 दिवस नोंदल्या जाणाऱ्या नव्या कोविड बाधितांची संख्या 50,000 हून कमी असण्याचा कल कायम आहे. गेल्या 24 तासांत,13,596 नव्या कोविड ग्रस्त रुग्णांची नोंद झाली. गेल्या 230 दिवसांतील ही सर्वात कमी रुग्णसंख्या आहे. देशातील कोविड सक्रीय रुग्णसंख्या 2 लाखांहून कमी असून सध्या 1,89,694 इतकी असून ही गेल्या 221 दिवसांतील सर्वात कमी आहे. देशात सध्या कोविड सक्रीय असलेल्या रुग्णांचे प्रमाण आतापर्यंतच्या एकूण कोविड बाधितांच्या संख्येच्या 0.56% आहे.
देशभरात कोविड संसर्ग तपासणी चाचण्या करण्याच्या क्षमता विस्ताराचे काम जारी आहे. गेल्या 24 तासांत देशात एकूण 9,89,493 चाचण्या करण्यात आल्या. देशात आतापर्यंत एकंदर 59 कोटी 19 लाखांहून अधिक  चाचण्या करण्यात आल्या आहेत. देशभरात कोविड चाचण्या करण्याची क्षमता वाढविली जात असतानाच, साप्ताहिक पॉझिटीव्हिटी दर सध्या 1.37 % असून गेले 115 दिवस हा दर 3% हून कमी राहिला आहे. तर दैनंदिन पॉझिटीव्हिटी दर आज 1.37% आहे. दैनंदिन पॉझिटीव्हिटी दर गेले सलग 49 दिवस 3% हून कमी आहे आणि आता गेले सलग 132 दिवस हा दर 5% हून कमी राहिला आहे.
इतर अपडेट्स :
महत्त्वाचे ट्विट्सM.Chopade/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 118
कार्मिक, सार्वजनिक तक्रार आणि निवृत्ती वेतन मंत्रालय
माहितीचा अधिकार कायद्याच्या परिणामकारक वापरामुळे, पंतप्रधानांच्या दृष्टीकोनातील विकसित आणि भ्रष्टाचारमुक्त भारत उभारण्यास सहाय्य होईल, लोकसभा अध्यक्ष ओम बिर्ला यांचे मत
पारदर्शकता आणि नागरिकांचा सहभाग ही पंतप्रधान मोदी यांच्या शासनाच्या मॉडेलची ओळख आहे-केंद्रीय मंत्री डॉ. जितेंद्र सिंह
- माहिती अधिकाराच्या माध्यमातून नागरिककेंद्री शासन यावर केंद्रीय माहिती आयोगाच्या 15 व्या परिषदेला डॉ. जितेंद्र सिंह यांनी संबोधित केले
- 2020-21मध्ये असलेल्या 38116 प्रकरणांची संख्या 2021-22 मध्ये 23405 वर आणण्यात केंद्रीय माहिती आयोगाला यशः डॉ. जितेंद्र सिंह
- लोकशाहीचा महत्वाचा स्तंभ म्हणजे सक्षम नागरिक असून माहितीच्या माध्यमातून नागरिकांना सक्षम करण्यात केंद्रीय माहिती आयोग काम करत राहीलः डॉ. जितेंद्र सिंह
माहिती अधिकार कायद्याच्या परिणामकारक उपयोगामुळे पंतप्रधान नरेंद्र मोदी यांच्या दृष्टीकोनातील विकसित आणि भ्रष्टाचारमुक्त भारत उभारण्यास सहाय्य होणार आहे, असे प्रतिपादन लोकसभा अध्यक्ष ओम बिर्ला यांनी आज केले. विज्ञान भवन येथे आज झालेल्या केंद्रीय माहिती आयोगाच्या 15 व्या वार्षिक परिषदेत ते बोलत होते. या परिषदेची कल्पना स्वातंत्र्याचा अमृत महोत्सव- माहिती अधिकाराच्या माध्यमातून नागरिककेंद्री पशासन ही होती. माहिती अधिकाराचा मुख्य उद्देश हा नागरिकांना सक्षम करणे, पारदर्शकता आणणे, भ्रष्टाचारी व्यवस्थेवर मात करणे आणि लोकशाही देशातील लोकांपर्यंत खऱ्या अर्थाने नेणे हा आहे.
डॉ. जितेंद्र सिंह म्हणाले की, पारदर्शकता आणि नागरिक यांना केंद्रस्थानी ठेवून निर्णय घेणे ही मोदी सरकारच्या सुशासनाची प्रमुख वैशिष्ट्ये आहेत. सक्षम नागरिक हेच लोकशाहीचे प्रमुख स्तंभ आहेत आणि केंद्रीय माहिती आयोग नागरिकांना माहिती अधिकाराच्या माध्यमातून सक्षम करण्याचे काम सुरूच ठेवेल असेही त्यांनी नमूद केले.
डॉ. जितेंद्र सिंह यांनी म्हटले की, मोदी सरकारच्या काळातच माहिती अधिकारासाठीच्या अर्जांचे ई फायलिंग करण्यासाठी चोवीस तास दिवसा आणि रात्री कधीही सुरू असलेले पोर्टल सुरू करण्यात आले. तसेच देशाच्या किंवा परदेशातील कोणत्याही भागातून अर्ज करण्याची सुविधा या पोर्टलवर आहे. केंद्रीय माहिती आयोगाने विकसित केलेल्या मोबाईल ऍपने नागरिक सहजतेने अर्ज करू शकतात तसेच तक्रारींची दृकश्राव्य प्रकारे सुनावणी करण्याची सुविधाही पुरवण्यात आली आहे. मंत्री म्हणाले की, परिणामी, केंद्रीय माहिती आयोगाला 2020-21 मध्ये असलेल्या प्रकरणांची संख्या 38116 वरून 2021-22 मध्ये 23405 इतकी कमी करण्यात यश मिळाले.
डॉ. जितेंद्र सिंह यांनी म्हटले की, माहिती अधिकाराशी संबंधित प्रलंबित प्रकरणे वाढत असून त्यांचा निपटारा गतिमान पद्धतीने करून त्यांची संख्या सातत्यपूर्णरित्या घटती ठेवणे आयोगाने साध्य केले आहे. त्याबद्दल त्यांनी केंद्रीय माहिती आयोगाची प्रशंसा केली.
मुख्य माहिती आयुक्त वाय के सिन्हा आपल्या भाषणात म्हणाले की, माहिती अधिकार कायद्याच्या माध्यमातून सरकारमधील पारदर्शकता आणि उत्तरदायित्वाचा स्तर वाढला आहे.
राज्यांचे तसेच केंद्रशासित प्रदेशांचे मुख्य माहिती आयुक्त आणि केंद्रीय माहिती आयोगातील इतर अधिकारी या परिषदेला उपस्थित होते.
पंतप्रधान कार्यालय
पंतप्रधान नरेंद्र मोदी 17 नोव्हेंबर 2020 रोजी तिसऱ्या वार्षिक ब्लूमबर्ग न्यू इकॉनॉमी फोरमला संबोधित करणार
नवी दिल्ली , 17 नोव्हेंबर 2020
पंतप्रधान नरेंद्र मोदी 17 नोव्हेंबर 2020 रोजी संध्याकाळी साडे सहा वाजता तिसऱ्या वार्षिक ब्लूमबर्ग न्यू इकॉनॉमी फोरमला संबोधित करणार आहेत.
मायकेल ब्लूमबर्ग यांनी 2018 मध्ये ब्लूमबर्ग न्यू इकॉनॉमी फोरमची स्थापना केली होती. फोरमचे उद्घाटन सिंगापूरमध्ये आयोजित करण्यात आले होते आणि दुसरे वार्षिक फोरम बीजिंगमध्ये आयोजित केले गेले होते. यामध्ये जागतिक आर्थिक व्यवस्थापन, व्यापार आणि गुंतवणूक, तंत्रज्ञान, शहरीकरण, भांडवली बाजार, हवामान बदल आणि समन्वय यासह अनेक विषयांचा समावेश होता.
यावर्षी, कोविड -19 महामारीमुळे जागतिक अर्थव्यवस्थेवर परिणाम झाला असून, अर्थव्यवस्थेला पुन्हा उभारी देण्यासंदर्भात तसेच भविष्याविषयक योजनांविषयीच्या चर्चा या मंचाच्या केंद्रस्थानी असतील.
U.Ujgare/S.Tupe/P.Malandkar
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(
नवी दिल्ली, 1 जून 2020
पंतप्रधान नरेंद्र मोदी यांनी आज स्पिक मॅके आंतरराष्ट्रीय संमेलनाला व्हिडिओ कॉन्फरन्सच्या माध्यमातून संबोधित केले.
पंतप्रधानांनी या वस्तुस्थितीची प्रशंसा करताना सांगितले कि इतक्या कठीण परिस्थितीत संगीतकारांची भावना बदललेली नाही आणि या संमेलनाची संकल्पना मुळी कोविड -19 महामारीमुळे युवकांमध्ये निर्माण झालेला तणाव कसा कमी करता येईल यावर केंद्रित आहे.
त्यांनी स्मरण करून दिले कि युद्ध आणि संकटाच्या काळात ऐतिहासिक दृष्ट्या कशा प्रकारे संगीताने प्रेरित करण्यात आणि लोकांना एकमेकांशी जोडण्यात महत्वाची भूमिका पार पाडली होती.
ते म्हणले, कवी, गायक आणि कलाकारांनी नेहमी अशा वेळी लोकांमधील शौर्य बाहेर आणण्यासाठी गीत आणि संगीताची रचना केली.
पंतप्रधान म्हणाले कि आतादेखील अशा कठीण प्रसंगी जेव्हा जग एका अदृश्य शत्रूशी लढत आहे, गायक, गीतकार, आणि कलाकार ओळी रचून गाणी गात आहेत ज्यामुळे लोकांचा आत्मविश्वास वाढेल.
पंतप्रधानांनी स्मरण करून दिले की, कशा प्रकारे या देशाचे 130 कोटी लोक महामारीचा सामना करण्यासाठी संपूर्ण देशात जोश भरण्यासाठी टाळ्या वाजवत, घंटानाद करत आणि शंख वाजवत एकत्र आले होते.
ते म्हणाले कि जेव्हा समान भावना आणि विचाराने 130 कोटी लोक एकजुट होतात तेव्हा ते संगीत बनते.
ते म्हणाले कि ज्या प्रकारे संगीतात सामंजस्य आणि शिस्त आवश्यक असते त्याचप्रमाणे कोरोना विरोधातील लढाईत प्रत्येक नागरिकाकडून सामंजस्य, संयम आणि शिस्त गरजेची आहे.
त्यांनी यावर्षी स्पिक मॅके संमेलनात योग आणि नाद योग व्यतिरिक्त नेचर वॉक, हेरिटेज वॉक , साहित्य आणि सकस भोजन  सारखे नवीन घटक समाविष्ट केल्याबद्दल प्रशंसा केली.
नाद योगचे वर्णन करताना ते म्हणाले कि भारतात नाद कडे संगीताचा पाया आणि आत्मउर्जाचा आधार म्हणून पाहिले जाते.
ते म्हणाले कि जेव्हा आपण योग आणि संगीताच्या माध्यमातून आपली आंतरिक ऊर्जा नियंत्रित करतो तेव्हा हा नाद आपल्या स्वरोत्कर्ष किंवा ब्रह्मनाद स्थितित पोहचतो.
पंतप्रधान म्हणाले कि हेच कारण आहे कि संगीत आणि योग या दोन्हीमध्ये ध्यान आणि प्रेरणा देण्याची शक्ती आहे , दोन्ही ऊर्जेचे मोठे स्रोत आहेत.
संगीत केवळ आनंदाचा स्रोत नाही तर ते सेवेचे एक माध्यम आणि तपश्चर्येचे एक रूप आहे.
ते म्हणाले कि आपल्या देशात अनेक महान संगीतकार होऊन गेले , ज्यांनी आपले संपूर्ण आयुष्य मानवतेच्या सेवेसाठी व्यतीत केले.
पंतप्रधान म्हणाले की, तंत्रज्ञानासह प्राचीन कला आणि संगीत याचा मिलाफ ही काळाची गरज आहे. राज्य आणि भाषांच्या सीमांपलिकडे आज संगीत ‘एक भारत श्रेष्ठ भारत’ चे आदर्श देखील मजबूत करत आहे जे यापूर्वी कधी झाले नाही.
लोक आपल्या रचनात्मकतेच्या माध्यमातून सोशल मीडियावर नवीन संदेश देत आहेत, त्याचबरोबर कोरोना विरुद्ध देशाचे अभियान पुढे नेट आहेत याबद्दल त्यांनी प्रशंसा केली.
पंतप्रधानांनी आशा व्यक्त केली कि हे संमेलन कोरोना विषाणू विरुद्ध आपल्या लढाईला नवी दिशा देखील देईल.
R.Tidke/S.Kane/P.Kor
इलेक्ट्रॉनिक्स आणि माहिती तंत्रज्ञान मंत्रालय
इलेक्ट्रॉनिक्स आणि बीपीओ क्षेत्रात दोन वर्षात 1 कोटी अतिरिक्त रोजगार निर्माण होऊ शकतात: अश्विनी वैष्णव
नवी दिल्ली, 30 नोव्हेंबर 2022
दूरसंवाद , इलेक्ट्रॉनिक्स आणि माहिती तंत्रज्ञान आणि रेल्वे मंत्री अश्विनी वैष्णव म्हणाले की, देशातील स्टार्ट-अप क्षेत्राची प्रगती लक्षात घेता येत्या दोन वर्षांत इलेक्ट्रॉनिक्स आणि बिझनेस प्रोसेसिंग  क्षेत्रात 1 कोटी अतिरिक्त रोजगार निर्माण होऊ शकतात.
भारतीय सॉफ्टवेअर टेक्नॉलॉजी पार्क आणि इलेक्ट्रॉनिक्स आणि कॉम्प्युटर सॉफ्टवेअर निर्यात प्रोत्साहन परिषदेने आयोजित केलेल्या राष्ट्रीय स्तरावरील स्टार्ट-अप उपक्रमाचे उद्घाटन करताना ते म्हणाले की, केवळ इलेक्ट्रॉनिक्स क्षेत्र 25 ते 3O लाखांदरम्यान अतिरिक्त रोजगार निर्माण करू शकते आणि बीपीओ क्षेत्र येत्या दोन वर्षांत 80 लाख रोजगार उपलब्ध करून देऊ शकेल,ज्यामुळे सध्याच्या रोजगाराच्या पातळीत लक्षणीय वाढ होईल.
त्यांनी सांगितले की, उत्पादन क्षेत्रात नवनवीन संशोधन मोठ्या प्रमाणावर होत आहे , विशेषत: मोबाईल टेलिफोन प्रणालीत भारत काही वर्षांपूर्वी निव्वळ आयातदार होता , तो आता एक प्रमुख निर्यातदार बनला आहे.
विविधता हा आणखी एक पैलू असल्याचे त्यांनी नमूद केले. दुसऱ्या आणि तिसऱ्या श्रेणीतील शहरांना डिजिटल पद्धतीने जोडून हे साध्य केले जाते जेणेकरून विकासाची गती वाढवण्यासाठी या शहरांमधून उद्योजक घडवता येतील. कार्यान्वित केलेल्या 64 डिजिटल हबपैकी 54 लहान शहरांमध्ये आहेत, ज्याचा देशातील स्टार्ट-अपच्या प्रसारावर उल्लेखनीय प्रभाव पडेल.
तत्पूर्वी, प्रतिनिधींचे स्वागत करताना, ईएससीचे अध्यक्ष संदीप नरुला यांनी ESC-STPI स्टार्ट-अप उपक्रमाचे कारण स्पष्ट केले. आंध्र प्रदेश, कर्नाटक, पंजाब, उत्तर प्रदेश , राजस्थान, तामिळनाडू, तेलंगणा, गुजरात, हरियाणा, पश्चिम बंगाल, महाराष्ट्र, नवी दिल्ली आणि ओडिशा या राज्यांमध्ये 13 हून अधिक राज्य परिषदांचे आयोजन करण्यात आले होते.
N.Chitale/S.Kane/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 85
वस्त्रोद्योग मंत्रालय
भारतातल्या वस्त्रोद्योगाचे नाव जगभरात अधिक उंचावण्याकरिता फॅशन उद्योगासाठी ‘पाच एफ’मंत्र : पीयूष गोयल
नवी दिल्ली, 12 जुलै 2022
केंद्रीय वाणिज्य आणि उद्योग, वस्त्रोद्योग मंत्री पीयूष गोयल आणि हरियाणाचे मुख्यमंत्री मनोहर लाल खट्टर यांनी आज पंचकुला येथील नॅशनल इन्स्टिट्यूट ऑफ फॅशन टेक्नॉलॉजीच्या नवीन संकुलाचे उद्घाटन केले.
उद्घाटनानंतर आपल्या भाषणात पियुष गोयल यांनी या संकुलाचे नियोजन आणि बांधकाम करणारे विविध चमू , स्थापत्य विभाग, एनआयएफटी हरियाणा तंत्रशिक्षण आणि इतर विभागांच्या प्रयत्नांची प्रशंसा केली. ज्यांच्यामुळे या संकुलाची स्थापना शक्य झाली ते हरियाणाचे मुख्यमंत्री मनोहर लाल खट्टर यांच्या प्रयत्नांचे गोयल यांनी विशेष कौतुक केले. भारताच्या वस्त्रोद्योगाचे जगभरात नाव अधिक उंचावण्याकरिता गोयल यांनी फॅशन उद्योगासाठी 5 एफ या मंत्रात फार्म्स टू फायबर टू फॅब्रिक टू फॅशन टू फॅशन टू फॉरेन एक्सपोर्ट अशी सुधारणा केली.
एनआयएफटी ही फॅशन संबंधी शिक्षण देणारी देशातील अग्रणी संस्था असून कापड आणि तयार कपडे उद्योगाला व्यावसायिक मनुष्यबळ पुरवण्यात आघाडीवर आहे.
N.Chitale/S.Kane/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 113
कायदा आणि न्याय मंत्रालय
कोविड-19 महामारी लॉकडाऊन पार्श्वभूमीवर आयकर अपिलीय न्यायाधिकरणाने नियमित संवादात्मक सत्रे सुरु केली
नवी दिल्ली, 3 एप्रिल 2020
कोविड-19 महामारीचा सामना करण्यासाठी पुकारलेल्या 21 दिवसांच्या लॉकडाऊन कालावधीचा फलदायी उपयोग करून घेण्यासाठी आयकर अपिलीय न्यायाधिकरणाने  आज त्यांच्या नियमित संवादात्मक सत्रांसोबातच व्हिडीओ कॉन्फरन्सची शृंखला देखील सुरु केली. आयटीएटीचे अध्यक्ष न्यायमूर्ती पी. पी. भट्ट यांनी उपाध्यक्ष आणि न्यायाधीकरणाच्या सदस्यांशी संवाद साधताना सांगितले की, अशा प्रकारच्या बैठकांचा उपयोग मतांची देवाण घेवाण करण्यासाठी आणि प्रकरणांचा निपटारा करण्याचा दर कसा वाढवता येईल याबाबत धोरण तयार करण्यासाठी तसेच न्यायालयीन आदेशांच्या गुणवत्तेत कशी सुधारणा करता येईल याकरता होईल.
केंद्र सरकारने जाहीर केलेल्या लॉकडाऊनचा पुनरुच्चार करताना न्यायमूर्ती भट्ट म्हणाले की, सामाजिक अंतर आणि स्वतःला वेगळे ठेवण्याच्या नियमांचे काटेकोरपणे पालन करताना कामकाजाच्या सामान्य दिवसांप्रमाणेच या कालवधीत कार्यालयात त्याच उत्पादनक्षमतेने काम करणे व्यवहारिक दृष्ट्या कठीण आहे. असे असले तरीही आपण या कालावधीचा उपयोग आपल्या क्षमता आणि कौशल्य विकसित करण्यासाठी करत आहोत हे महत्वाचे आहे असं ते म्हणाले.
“दैनंदिन न्यायालयीन कामकाजात आपल्याला प्रशासन, पायाभूतसुविधा, कर्मचाऱ्यांमधील अनुशासन आदी बाबींकडे लक्ष द्यायला पुरेसा वेळ मिळत नाही. म्हणूनच, अशा संवादांमुळे आपल्या प्रशासकीय कामांमध्ये कार्यक्षमता वाढवण्यास मदत होईल” असे न्यायमूर्ती भट्ट म्हणाले.
सोमवार, 13 एप्रिलपर्यंत कामकाजाच्या सात सत्रांच्या विषयांमध्ये डोमेन तसेच नॉन-डोमेन विषयांचा समावेश आहे आणि राष्ट्रीय व विभागीय पातळीवर वेगवेगळ्या सत्रांचे आयोजन करण्यात येणार आहे. यामध्ये बहुविध पीठ सदस्यांचा समावेश आहे. डोमेन विषयांमध्ये आयकर आणि संबंधित कायदे, तर नॉन-डोमेन विषयांमध्ये चांगल्या राहणीमानाशी संबधित उदा.आरोग्य,ध्यानधारणा, सर्वांगीण कल्याण यांचा समवेश आहे. पायाभूत सुविधा आणि प्रशासकीय समस्यांशी संबंधित स्थानिक प्रश्नांवर प्रत्येक स्टेशनच्या सदस्यांना आपापसात बैठक घेण्यास सांगण्यात आले आहे.
उद्दीष्टित मुद्दे यावर विचारविनिमय करण्यासाठी सूची करण्यात आली आहे:
 सामान्य प्रतिबंध विरोधी नियम  - मूल्यांकनमध्ये जीएआरच्या वापरामुळे उद्भवणारे प्रश्न.
 प्रत्यक्ष कर विवाद ते विश्वास कायदा, 2020 - आयटीएटीच्या आणि आयटीएटी कडून अपेक्षा.
 वित्त अधिनियम, 2020 मध्ये दुरुस्ती.
 बीईपीएस आणि कायदेशीर सुधारणांच्या प्रकाशात कायमस्वरुपी स्थापना व व्यवसाय संबंध आणि डिजिटल अर्थव्यवस्थेच्या कर आकारणीची संकल्पना बदलत आहे.
 आयसीडीएस चा मुल्यांकन व उद्भवणार्या मुद्द्यांमधील परिणाम.
परस्परसंवादाच्या वेळी चर्चा करण्याच्या मूलभूत मुद्द्यांचा यात समावेश आहे:
 व्यवसाय संबंध
 कलम 9 अंतर्गत डीम उत्पन्न,एफटीएस आणि रॉयल्टी
 कायम स्थापना आणि नफा वितरण
 केस स्टडीज - काही महत्त्वपूर्ण न्यायालयीन उदाहरणांचा प्रभाव.
 मूल्यांकन करणे पुन्हा चालू करणे आणि मूल्यांकन सुधारणे.
परस्पर संवादांसाठी नॉन-डोमेन विषयांमध्ये खालील बाबी समाविष्ट आहे:
 आर्ट ऑफ लिव्हिंग - सकारात्मकतेसह साथीचा रोगाच्या काळात लॉकडाउनचा सामना करणे
 घरून काम करणे  - वर्क-लाइफ संतुलित राखण्याची संधी.
 योग विषयक टिप्स
G.Chippalkatti/S.Mhatre/P.Malandkar
(Visitor Counter : 92
कृषी मंत्रालय
राज्यांच्या कृषी आणि फलोत्पादन मंत्र्यांच्या दोन दिवसीय राष्ट्रीय परिषदेचे कर्नाटकातील बेंगळुरू येथे आयोजन
नवी दिल्ली, 12 जुलै 2022
स्वातंत्र्याच्या अमृत महोत्सवानिमित्त, भारत सरकारच्या कृषी आणि शेतकरी कल्याण मंत्रालयाच्या, कृषी आणि शेतकरी कल्याण विभागाने, 14-15 जुलै, 2022 रोजी बेंगळुरू येथे राज्य कृषी आणि फलोत्पादन मंत्र्यांच्या दोन दिवसीय राष्ट्रीय परिषदेचे आयोजन केले आहे. केंद्रीय कृषी आणि शेतकरी कल्याण मंत्री नरेंद्र सिंह तोमर, कृषी आणि शेतकरी कल्याण राज्यमंत्री शोभा करंदलाजे आणि कैलाश चौधरी आणि राज्यांचे कृषी आणि फलोत्पादन मंत्री यावेळी उपस्थित राहणार आहेत.
डिजिटल शेती, प्रधानमंत्री पीक विमा योजना, नैसर्गिक शेती, शेतकरी उत्पादक संघटना, ई- राष्ट्रीय कृषी बाजारपेठ ई- नाम , प्रधानमंत्री किसान सन्मान निधी, राष्ट्रीय अन्न सुरक्षा अभियान, कृषी पायाभूत सुविधा निधी, भारतीय कृषी संशोधन परिषदेद्वारे नवीन तंत्रज्ञान यासारख्या नऊ विशिष्ट क्षेत्रांवर लक्ष केंद्रित करत परिषदेदरम्यान तांत्रिक सत्रे आयोजित केली जातील. परिषदेदरम्यान तांत्रिक सत्रांसोबतच देशभरातील विविध राज्यांमध्ये अवलंबलेल्या कृषी आणि संलग्न क्षेत्रातील सर्वोत्तम पद्धतींवरील एक स्वतंत्र सत्र आयोजित केले जाईल. शेतकऱ्यांना कृषी मालाला चांगली किंमत मिळवून देण्याकरिता कृषी उत्पादनाच्या व्यापार आणि विपणनाला प्रोत्साहन देण्यासाठी केंद्रीय कृषी आणि शेतकरी कल्याण मंत्र्यांच्या हस्ते ई-नाम प्लॅटफॉर्म ऑफ प्लॅटफॉर्म्स सुरू करणे हा या परिषदेतील प्रमुख उपक्रम आहे.
केंद्र सरकारने कृषी-उत्पादन विपणनातील पुढील स्तरावरील क्रांतीच्या दिशेने या "ई-नाम अंतर्गत प्लॅटफॉर्म ऑफ प्लॅटफॉर्म्स " द्वारे सर्व हितधारकांच्या सहभागासाठी एक अभिनव पुढाकार घेतला आहे ज्यामुळे भारतीय शेतकऱ्यांना त्यांचे उत्पादन त्यांच्या राज्यांच्या सीमापार विकण्यास मदत होईल. यामुळे अनेक बाजारपेठा, खरेदीदार, सेवा पुरवठादारांपर्यंत शेतकऱ्यांची डिजिटली सुलभता वाढेल आणि शेतकऱ्यांना शेतमालाच्या चांगल्या किंमती मिळण्यासाठी किंमत शोध यंत्रणा सुधारण्याच्या उद्देशाने व्यापार व्यवहारांमध्ये पारदर्शकता आणली जाईल. प्लॅटफॉर्म ऑफ प्लॅटफॉर्म्स म्हणून ई -नाम कार्यक्षम आणि प्रभावी “एक राष्ट्र एक बाजार” परिसंस्था तयार करण्याचा मार्ग खुला करेल.
ही परिषद ‘स्वातंत्र्याच्या अमृत महोत्सवाच्या’निमित्त आयोजित केली जात असून आत्मनिर्भर भारत घडवण्याच्या दिशेने हे एक पाऊल आहे.
N.Chitale/V.Joshi/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 152